text: [{"text_idx": "#000002", "text": "Skra\u0301in \u2013 Dansifelagi\u00f0 i\u0301 Havn"}, {"text_idx": "#000011", "text": "Vit vo\u0301ru 26 luttakarar til samans, og vo\u0301ru vit u\u0301r F\u00f8royum, Danmark, I\u0301slandi, Norra, Sv\u00f8ri\u0301ki, Finland og Suomi. Av ti\u0301 at vit vo\u0301ru so fa\u0301, komu vit skjo\u0301tt at kennast og fingu skapt ny\u0301ggj vinarbond."}, {"text_idx": "#000012", "text": "Hv\u00f8r dagur var planlagdur vi\u00f0 dans, kurs og fyrilestur. Til fyrilestrar skuldi hv\u00f8rt land grei\u00f0a fra\u0301 um teirra land og mentan, grei\u00f0a fra\u0301 um okkara landsfelag, sum i\u0301 okkara f\u00f8ri er Sla\u0301i\u00f0 Ring, l\u00e6ra nakrar sangir u\u0301r hv\u00f8rjum landi og syngja. Eisini tann eina dagin, skuldu vit grei\u00f0a fra\u0301 okkara pa\u0301skamentan, og valdu vit ta\u0301 at ma\u0301la og rulla egg. Hetta hildu hini vera sera stuttligt. Vit h\u00f8vdu kurs i\u0301 f\u00f8royskum dansi, har vit greiddu fra\u0301 um dansin, dansa\u00f0u og l\u00e6rdu tey at dansa bandadans."}, {"text_idx": "#000013", "text": "Um kv\u00f8ldarnar h\u00f8vdu vit bo\u0301lkaarbei\u00f0i, og skuldu ti\u0301 gera eina eftirmeting fyri dagin, og si\u0301\u00f0ani \u00f8ll fortelja, hvat i\u00f0 vit vo\u0301ru komin fram til. Eftir hetta var\u00f0 dansa\u00f0 til kl. 23, ta\u0301 i\u00f0 fri\u00f0ur skuldi ver\u00f0a a\u0301 sta\u00f0num, sum eisini var fi\u0301nt, ti\u0301 vit vo\u0301ru mo\u0301\u00f0 eftir ein langan dag vi\u00f0 aktiviteti."}, {"text_idx": "#000014", "text": "Vit eru sera gla\u00f0 fyri, at vit sloppu vi\u00f0 til Nordring. Vit hava ikki bert l\u00e6rt at dansa, men eisini um a\u00f0rar mentanir, hoyrt s\u00f8guna um Nordring og Nordlek, l\u00e6rt ny\u0301ggj fo\u0301lk at kenna og kny\u0301tt vinarbond. Vit skulu ver\u00f0a errin av, at vit, eitt so li\u0301ti\u00f0 land, sleppa at ver\u00f0a vi\u00f0 og umbo\u00f0a okkara tjo\u0301\u00f0, dans og mentan, og vilja vit vi\u00f0 hesum takka fyri at ju\u0301st vit sloppu vi\u00f0 a\u0301 Nordring. Ho\u0301ast hva\u00f0ani vit i\u0301 F\u00f8royum eru fra\u0301, hv\u00f8rjum dansifelagi\u00f0, og hv\u00f8nn aldursbo\u0301lk, so hava vit havt ein so go\u0301\u00f0an, l\u00e6ruri\u0301kan og stuttligan tu\u0301r."}]